02020D1355 — ET — 20.07.2022 — 001.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

Muudetud:









▼B

NÕUKOGU RAKENDUSOTSUS (EL) 2020/1355,

25. september 2020,

millega antakse Rumeeniale määruse (EL) 2020/672 alusel ajutist toetust töötusriski leevendamiseks COVID-19 puhanguga kaasnenud eriolukorras







Artikkel 1

Rumeenia vastab määruse (EL) 2020/672 artiklis 3 sätestatud tingimustele.

Artikkel 2

▼M1

1. Liit annab Rumeeniale laenu kuni 3 000 000 000 eurot. Laenu maksimaalne keskmine tagasimaksetähtaeg on 15 aastat.

▼B

2. Käesoleva otsuse alusel antav finantsabi on kättesaadav 18 kuu jooksul alates otsuse jõustumise kuupäevale järgnevast päevast.

3. Komisjon teeb liidu finantsabi Rumeeniale kättesaadavaks maksimaalselt kaheksa osamaksena. Osamakse võidakse välja maksta ühes või mitmes osas. Esimese osamakse osade tagasimaksetähtaeg võib olla pikem kui lõikes 1 osutatud maksimaalne keskmine tagasimaksetähtaeg. Sellisel juhul määratakse edasiste osade tagasimaksetähtajad kindlaks nii, et pärast kõikide osamaksete väljamaksmist ei ületataks lõikes 1 osutatud maksimaalset keskmist tagasimaksetähtaega.

4. Esimene osamakse makstakse välja määruse (EL) 2020/672 artikli 8 lõikes 2 sätestatud laenulepingu jõustumisel.

5. Rumeenia tasub iga osamakse eest määruse (EL) 2020/672 artiklis 4 osutatud liidupoolse rahastamise kulud ning kõik sellest rahastamisest tulenevad muud tasud, kulud ja väljaminekud, mis liidul tekivad käesoleva artikli lõike 1 kohaselt antud laenuga.

6. Osamaksete suuruse ja väljamaksmise ning osade suuruse otsustab komisjon.

▼M1

Artikkel 3

Rumeenia võib rahastada järgmisi meetmeid:

a) tehniline töötushüvitis nende tööandjate töötajatele, kes vähendavad oma tegevust või katkestavad selle ajutiselt, nagu on ette nähtud valitsuse erakorralise määruse 30/2020 artiklis XI, pikendatud valitsuse erakorraliste määrustega 111/2021 ja 2/2022;

b) hüvitis isikutele, kelle tööleping on peatatud, nagu on ette nähtud valitsuse erakorralise määruse 92/2020 artiklis I;

c) lühendatud tööaja kava, nagu on ette nähtud valitsuse erakorralise määruse 132/2020 artiklis 1, muudetud ja pikendatud seadusega 58/2021;

d) punktis a osutatud hüvitisega sarnane hüvitis muudele kategooriatele kui töötajad, sealhulgas füüsilisest isikust ettevõtjad ja vabade elukutsete esindajad, nagu on ette nähtud valitsuse erakorralise määruse 30/2020 artiklis XV, pikendatud valitsuse erakorraliste määrustega 111/2021 ja 2/2022;

e) hüvitis muudele kategooriatele kui töötajad, sealhulgas füüsilisest isikust ettevõtjad ja vabade elukutsete esindajad, nagu on ette nähtud valitsuse erakorralise määruse 132/2020 artiklis 3, muudetud ja pikendatud seadusega 58/2021;

f) toetus päevatöölistele, nagu on ette nähtud valitsuse erakorralise määruses 132/2020 artiklis 4, mis kiideti heaks seadusega 282/2020 ning mida muudeti valitsuse erakorraliste määrustega 182/2020, 211/2020 (mis kiideti heaks seadusega 58/2021), 220/2020, 226/2020, 44/2021, 111/2021 ja 2/2022;

g) lisatasu lisatöö eest riikliku tervishoiuinstituudi eristruktuuride ja maakondade tervishoiudirektoraatide ja Bukaresti tervishoiudirektoraadi töötajatele, nagu on ette nähtud valitsuse erakorralises määruse 11/2020 artikli 8 lõikes 6, pikendatud valitsuse erakorralise määruse 131/2020 artikliga 2 ja seaduse 136/2020 artikliga 6;

h) lapsehooldustoetus erasektori töötajatele ning riigikaitsesüsteemi, kinnipidamisasutuste, riiklike tervishoiuasutuste ja muude ministeeriumi määrusega kehtestatud kategooriate töötajatele, nagu on ette nähtud valitsuse erakorralise määruse 30/2020 artikli I lõikes 6, pikendatud valitsuse erakorralise määruse 147/2020 artikli 4 lõikega 3 ja valitsuse erakorralise määruse 110/2021 artikliga 7;

i) lisatasu eriti ohtlike töötingimuste eest, mida antakse meditsiinitöötajate teenete tunnustamiseks, nagu on ette nähtud seaduse 56/2020 artiklis 7, pikendatud valitsuse erakorralise määrusega 116/2021;

j) karantiinis olijatele ja COVID-19ga diagnoositud isikutele antav haigushüvitis, nagu on ette nähtud seaduses 136/2020, muudetud valitsuse erakorralise määruse 70/2020 artikliga 13;

k) ühekordne rahaline toetus tööandjatele, et võimaldada nende töötajatel teha kaugtööd, nagu on ette nähtud valitsuse erakorralise määruse 132/2020 artiklis 6;

l) põhipalgast 30–40 % moodustav lisatasu maakondade tervishoiudirektoraatide ja Bukaresti tervishoiudirektoraadi töötajatele, nagu on ette nähtud valitsuse erakorralise määruse 131/2020 artikli 1 lõikes 1;

m) põhipalgast vastavalt 50 % ja 2 % moodustavad lähetustasu ja igapäevane lisatasu meditsiinispetsialistidele, parameedikutele ja avaliku sektori abipersonalile, nagu on ette nähtud valitsuse erakorralise määruse 136/2020 artikli 19 lõikes 3;

n) COVID-19 leviku tõkestamise eesmärgil tervishoiudirektoraatide ja riikliku kiirabi tugevdamiseks loodud 2 000 uue töökoha (kummaski 1 000 ) palgakulude ajutine rahastamine, nagu on ette nähtud valitsuse otsuste 254/2020, 840/2020 ja 383/2021 ainsas artiklis ning valitsuse otsustes 1072/2021 ja 496/2022;

o) avalike tervishoiuasutuste või nende struktuuride tervishoiuspetsialistidele ja meditsiinilistele abitöötajatele ning COVID-19 patsientide transpordi, varustamise, hindamise, diagnoosimise ja raviga tegelevate parakliiniliste struktuuride spetsialistidele mõeldud lisatasu 75–85 % ulatuses põhipalgast, nagu on ette nähtud valitsuse otsuse 1035/2020 ainsa artikli punktis 3;

p) tasu tervishoiuasutustevälistes COVID-19 vaktsineerimiskeskustes tegutsevatele meditsiini- ja sanitaartöötajatele ning meditsiinilistele registripidajatele, nagu on ette nähtud valitsuse otsuses 1031/2020 ja valitsuse erakorralises määruses 3/2021;

q) tasu tervishoiuasutuste COVID-19 vaktsineerimiskeskustes tegutsevatele meditsiini- ja sanitaartöötajatele ja meditsiinilistele registripidajatele ning sama tegevusega tegelevatele perearstidele, nagu on ette nähtud valitsuse erakorralises määruses 3/2021 ja valitsuse otsuses 1031/2020;

r) COVID-19 vaktsiinidooside ostmine, nagu on ette nähtud valitsuse otsuses 1031/2020;

s) karantiiniga seotud kulude katmine COVID-19 diagnoosi saanud inimestele või COVID-19 järelevalvemetoodika kohaselt loodud nimekirja kuulujatele ja COVID-19 diagnoosiga meditsiinitöötajatele, kes ei vaja haiglaravi või on kokku puutunud koroonapatsientidega ja otsustavad kodust eemal olla, nagu on ette nähtud valitsuse otsustes 201/2020 ja 1103/2020 ning tervishoiuministeeriumi määruses 725/2020;

t) ravimi (remdesiviiri) ostmine, nagu on ette nähtud valitsuse otsustes 1092/2020, 380/2021, 1017/2021 ja 1190/2021;

u) ravimi (totsilisumaabi) ostmine, nagu on ette nähtud tervishoiuministeeriumi määruses 487/2020;

v) kasirivimaabi ja imdevimaabi sisaldava monoklonaalsete antikehade ravimi ostmine COVID-19 ravimiseks, nagu on ette nähtud valitsuse otsustes 1092/2020, 380/2021, 1017/2021 ja 1190/2021;

w) täielikult vaktsineeritud isikutele 100 Rumeenia leu suuruste toiduvautšerite andmine, nagu on ette nähtud valitsuse määruses 19/2021, millega muudetakse seadust 55/2020;

x) COVID-19 ennetuse ja mõju leevendamisega tegelenud prefektuuriasutuste personali põhipalga ajutine suurendamine 30 % võrra, nagu on ette nähtud valitsuse erakorralise määruse 131/2020 artiklis 5;

y) pandeemia tõttu vajaliku 200 täiendava arst-residendiga seotud kulude katmine, nagu on ette nähtud valitsuse erakorralises määruses 186/2020;

z) meditsiinitoodete ja isikukaitsevahendite ostmine pandeemiavastaseks tegevuseks, (nt jalakaitsmed, kindad, maskid, hingamisaparaadid, kanderaamid), et luua ja täiendada erakorralisi meditsiinivarusid, nagu on ette nähtud valitsuse erakorralises määruses 11/2020;

aa) siseministeeriumi töötajatele sanitaarkaitsevahendite ostmine, nagu on ette nähtud seadustes 319/2006 ja 55/2020 ning töö- tervishoiuministeeriumide ühismääruses 3577/831/2020;

bb) maksed vabatahtlikele arstitudengitele, kes pakkusid erakorralist tuge haiglates või tervishoiuasutustes, nagu on ette nähtud valitsuse erakorralises määruses 197/2020;

cc) ravimi (anakinra) ostmine COVID-19 raviks, nagu on ette nähtud tervishoiuministri määruses 487/2020;

dd) ravimi (molnupiraviiri) ostmine COVID-19 raviks, nagu on ette nähtud tervishoiuministri määruses 487/2020;

ee) COVID-19 testimise rahastamine sellele spetsialiseerunud asutustes, nagu on ette nähtud seaduse 95/2006 artiklis 51, valitsuse otsuses 155/2017 ja tervishoiuministeeriumi määruses 377/2017;

ff) perearstide poolt tehtava COVID-19 testimise rahastamine, nagu on ette nähtud tervishoiuministeeriumi määruses 58/4/2022.

Artikkel 4

1. Rumeenia teavitab komisjoni kavandatud avaliku sektori kulutuste tegemisest hiljemalt 30. märtsil 2021 ja seejärel iga kuue kuu tagant, kuni kavandatud avaliku sektori kulutused on täielikult tehtud.

2. Kui artiklis 3 osutatud meetmed põhinevad kavandatud avaliku sektori kulutustel ja nende suhtes on kohaldatud rakendusotsust, millega muudetakse rakendusotsust (EL) 2020/1355, teavitab Rumeenia komisjoni kuue kuu jooksul pärast kõnealuse rakendusotsuse muutmise otsuse vastuvõtmise kuupäeva ja seejärel iga kuue kuu tagant pärast kavandatud avaliku sektori kulutuste tegemist, kuni avaliku sektori kulutused on täielikult tehtud.

▼B

Artikkel 5

Käesolev otsus on adresseeritud Rumeeniale.

Käesolev otsus jõustub selle adresaadile teatavakstegemise päeval.

Artikkel 6

Käesolev otsus avaldatakse Euroopa Liidu Teatajas.